Nadat Edwel-lede die verdagte vasgetrek het, het die polisie hom volgens getui­es na die Polokwane polisiestasie geneem. Hy is ook ondervra oor die vermoede dat hy ‘n medepligtige het, maar het blykbaar geswyg. Edwel-woordvoerder, Antuanet­te Pretorius het die polisie vir hul flinke optrede bedank. “Die polisie was vinnig op die toneel om te help soek en die arrestasie te maak. Ons is dankbaar vir hulle harde werk,” sê sy.